als_Latn dik_Latn tur_Latn
Në Seancën e djeshme të Këshillit Gjyqësor të Republikës së Maqedonisë, juristi nga Gostivari Selim Ademi është zgjedhur zëvendëskryetar i këtij këshilli, kurse për kryetar u zgjodh Branko Ushkovski.
Ademi ishte i propozuar nga ana e Bashkimit Demokratik për Integrim.
Selim Ademi është ndër Juristët e parë të diplomuar në Universitetin e Tetovës tash USHT dhe ka magjistruar në Fakultetin Juridik në Universitetin e Prishtinës. Në periudhën 2005-2009, Ademi ishte Sekretar i Komunës së Gostivarit, pastaj Këshilltar Shtetëror në Ministrinë e Drejtësisë dhe nga viti 2013 u zgjodh anëtar i Këshillit Gjyqësor Republikan.
als_Latn als_Latn als_Latn